CELEX: 32013D0011
Language: bg
Date: 2012-12-18 00:00:00
Title: 2013/11/ЕС: Решение на Съвета от 18 декември 2012 година относно позицията, която да бъде заета от името на Европейския съюз в рамките на Съвместния комитет на ЕИП по отношение на изменението на приложение IV (Енергетика) и приложение XXI (Статистика) към Споразумението за ЕИП

11.1.2013   
            
            
               BG
            
            
               Официален вестник на Европейския съюз
            
            
               L 7/1
            
         РЕШЕНИЕ НА СЪВЕТА
   от 18 декември 2012 година
   относно позицията, която да бъде заета от името на Европейския съюз в рамките на Съвместния комитет на ЕИП по отношение на изменението на приложение IV (Енергетика) и приложение XXI (Статистика) към Споразумението за ЕИП
   (2013/11/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               Споразумението за Европейското икономическо пространство (2) (наричано по-долу „Споразумението за ЕИП“) влезе в сила на 1 януари 1994 г.
            
         
               (2)
            
            
               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложения IV и XXI към него.
            
         
               (3)
            
            
               Приложения IV и XXI към Споразумението за ЕИП съдържат специални разпоредби и договорености, които се отнасят съответно до енергетиката и статистиката.
            
         
               (4)
            
            
               Директива 2008/92/ЕО на Европейския парламент и на Съвета от 22 октомври 2008 г. относно процедура на Общността за подобряване на прозрачността на цените на газ и електроенергия за промишлени крайни потребители (3) следва да бъде включена в Споразумението за ЕИП.
            
         
               (5)
            
            
               Директива 2008/92/ЕО отменя Директива 90/377/ЕИО на Съвета от 29 юни 1990 г. относно процедура на Общността за подобряване на прозрачността на цените на газта и електричеството за промишлени крайни потребители (4), която е включена в Споразумението за ЕИП. Следователно Директива 90/377/ЕИО следва да отпадне от Споразумението за ЕИП.
            
         
               (6)
            
            
               Лихтенщайн желае да бъде освободен от задълженията, предвидени в Директива 2008/92/ЕО, с изключение на задължението за предоставяне на данни за цената за промишлеността за промишлени крайни потребители от група IC за електроенергия и за промишлени крайни потребители от група I3 за газ.
            
         
               (7)
            
            
               Приложения IV и XXI към Споразумението за ЕИП следва да бъдат съответно изменени.
            
         
               (8)
            
            
               Позицията на Съюза в рамките на Съвместния комитет на ЕИП следва да бъде основана на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз трябва да заеме в рамките на Съвместния комитет на ЕИП по предложеното изменение на приложение IV (Енергетика) и приложение XXI (Статистика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 18 декември 2012 година.
      
         
            За Съвета
         
         
            Председател
         
         S. ALETRARIS
      
   
   
      (1)  ОВ L 305, 30.11.1994 г., стр. 6.
   
      (2)  ОВ L 1, 3.1.1994 г., стр. 3.
   
      (3)  ОВ L 298, 7.11.2008 г., стр. 9.
   
      (4)  ОВ L 185, 17.7.1990 г., стр. 16.
   
      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/…
      от
      за изменение на приложение IV (Енергетика) и приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2008/92/ЕО на Европейския парламент и на Съвета от 22 октомври 2008 г. относно процедура на Общността за подобряване на прозрачността на цените на газ и електроенергия за промишлени крайни потребители (преработена) (1) следва да бъде включена в Споразумението за ЕИП.
               
            
                  (2)
               
               
                  Директива 2008/92/ЕО отменя Директива 90/377/ЕИО на Съвета от 29 юни 1990 г. относно процедура на Общността за подобряване на прозрачността на цените на газта и електричеството за промишлени крайни потребители (2). Следователно Директива 90/377/ЕИО следва да отпадне от Споразумението за ЕИП.
               
            
                  (3)
               
               
                  Приложения IV и XXI към Споразумението за ЕИП следва да бъдат съответно изменени,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 7 (Директива 90/377/ЕИО на Съвета) от приложение IV към Споразумението за ЕИП се заменя със следното:
      
         „32008 L 0092: Директива 2008/92/ЕО на Европейския парламент и на Съвета от 22 октомври 2008 г. относно процедура на Общността за подобряване на прозрачността на цените на газ и електроенергия за промишлени крайни потребители (преработена) (ОВ L 298, 7.11.2008 г., стр. 9) (3).
      
      Член 2
      Текстът на точка 26 (Директива 90/377/ЕИО на Съвета) от приложение XXI към Споразумението за ЕИП се заменя със следното:
      
         „32008 L 0092: Директива 2008/92/ЕО на Европейския парламент и на Съвета от 22 октомври 2008 г. относно процедура на Общността за подобряване на прозрачността на цените на газ и електроенергия за промишлени крайни потребители (преработена) (ОВ L 298, 7.11.2008 г., стр. 9).
         За целите на настоящото Споразумение разпоредбите на директивата се четат със следната адаптация:
         Лихтенщайн се освобождава от задълженията, предвидени в настоящата директива, с изключение на задължението за представяне на данни за цената за промишлеността за промишлени крайни потребители от група IC за електроенергия и за промишлени крайни потребители от група I3 за газ. Тези данни (три ценови равнища: цени без данъци и налози, цени без ДДС и други възстановими данъци, цени с включени всички данъци, налози и ДДС) се представят на всеки шест месеца, в срок от два месеца след изтичане на референтния период, като за тази цел се използват подходящите въпросници, предоставени от Евростат.“
      
      Член 3
      Текстовете на Директива 2008/92/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на … г., при условие че са внесени всички нотификации, предвидени в член 103, параграф 1 от Споразумението за ЕИП (4).
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на
         
            
               За Съвместния комитет на ЕИП
            
            
               Председател
            
         
         
            
               Секретари
            
            
               на Съвместния комитет на ЕИП
            
         
      
      
         (1)  ОВ L 298, 7.11.2008 г., стр. 9.
      
         (2)  ОВ L 185, 17.7.1990 г., стр. 16.
      
         (3)  Посочена тук единствено с информационна цел, във връзка с прилагането ѝ вж. приложение XXI относно статистиката.“
      
         (4)  [Без отбелязани конституционни изисквания.] [С отбелязани конституционни изисквания.]